 కంగనా రనౌత్ ఏ ముహూర్తాన వారసత్వం గురించి లేవనెత్తారో గానీ, బాలీవుడ్లో అది కాస్తా ఇప్పుడప్పుడే ముడివీడని వివాదంగా పరిణమించింది. ఈ వ్యవహారంపై ప్రశ్నించడంతో ఎప్పుడూ కూల్గా, కామ్గా ఉండే డైరెక్టర్ ఇంతియాజ్ అలీ కూడా ఆగ్రహం వ్యక్తం చేశారు. వారసత్వం తప్పా.. ఒప్పా..? అంటూ తరచి, తరచి అదే ప్రశ్న అడుగుతుండడంతో ఓ మహిళా విలేకరిపై అసహనం వ్యక్తం చేశారు. ‘‘సరే మీరు చెప్పేది నాకు అర్థమైంది. పదే..పదే వారసత్వం గురించి మాట్లాడుతున్నారు. వారసత్వం గురించి పక్కనపెడితే.. వారసత్వంగా వచ్చిన వాళ్లే నిలదొక్కుకుంటున్నారు అనేది మీ అభిప్రాయం అంతేనా? అయితే.. అలా జరిగితే అది తప్పా.. ఒప్పా అంటే మాత్రం తప్పే అవుతుంది’’ అంటూ మహిళా విలేకరి అడిగిన ప్రశ్నకు అసహనంగా సమాధానమిచ్చారు.    అంతేకాదు.. తాము ముగ్గురు అన్నదమ్ములం ఇండస్ట్రీలో ఉన్నామని, వారసత్వంతోనే రాలేదని చెప్పారు. చివరగా తన వ్యాఖ్యలు బాధించి ఉంటే క్షమించాలని ఆ మహిళా విలేకరిని ఇంతియాజ్ అలీ కోరారు. షారూక్, అనుష్క శర్మ హీరోహీరోయిన్లుగా నటించిన జబ్ హారీ మెట్ సెజాల్ ట్రైలర్ లాంచ్ విడుదల సందర్భంగా సోమవారం ఆయన ఈ వ్యాఖ్యలు చేశారు. ఈ కార్యక్రమానికి హాజరు కాలేకపోయిన షారూక్.. వీడియో కాన్ఫరెన్స్ ద్వారా అందుబాటులో ఉన్నారు. ఈ తతంగం అంతా జరిగేటప్పుడు ఆయన కనీసం నోరు కూడా మెదపలేదు.
 kangana ranauth e muhurtaana vaarasatvam gurinchi levanettaro gaanee, balivudlo adhi kasta ippudappude mudiveedani vivaadamgaa parinaminchindi. ee vyavahaarampai prasninchadamto eppuduu koolga, kamga unde director intiyaj aly kuudaa aagraham vyaktam chesaru. vaarasatvam tappa.. oppa..? antuu tarachi, tarachi adhe prasna adugutundadamto oo mahila vilekaripai asahanam vyaktam chesaru. ‘‘sare meeru cheppedi naaku ardhamaindi. pade..pade vaarasatvam gurinchi maatlaadutunnaaru. vaarasatvam gurinchi pakkanapedithe.. vaarasatvamgaa vachina vaalle niladokkukuntunnara anedi mee abhiprayam antena? ayithe.. alaa jarigithe adhi tappa.. oppa ante maatram tappe avutundi’’ antuu mahila vilekari adigina prasnaku asahanamgaa samaadhaanamichaaru.    antekaadu.. taamu mugguru annadammulam industrylo unnaamani, vaarasatvamtone raledani cheppaaru. chivaragaa tana vyaakhyalu baadhinchi unte kshaminchaalani aa mahila vilekarini intiyaj aly koraru. sharuk, anushka sharma heroheroinluga natinchina jab haari mett sejal triler lanch vidudala sandarbhamgaa somavaram aayana ee vyaakhyalu chesaru. ee kaaryakramaaniki haajaru kaalekapoyina sharuk.. veedio conferens dwara andubaatulo unnaaru. ee tatangam antaa jarigetappudu aayana kaneesam noru kuudaa medapaledu.